ไฟแนนว์ทูเดย์
&#8220;อย่ากังวลกับสิ่งที่ยังมาไม่ถึง แต่ให้คำนึงถึงสิ่งที่กำลังทำ&#8221;
29 ต.ค. 2565

“อย่ากังวลกับสิ่งที่ยังมาไม่ถึง แต่ให้คำนึงถึงสิ่งที่กำลังทำ”
หลังจากโดน กรณ์ จาติกวณิช สส.พรรคประชาธิปัตย์ รวบรวมรายชื่อ สส. 130 คน ยื่นถอดถอน กิตติรัตน์ ณ ระนอง รองนายกรัฐมนตรีและ รมว.คลัง ต่อประธานรัฐสภา ฐานละเว้นการปฏิบัติตามกฎหมายในการจัดตั้งกองทุนการออมแห่งชาติ ที่กฎหมายมีผลบังคับใช้มาตั้งแต่ปี 2555 กิตติรัตน์ ก็สั่งให้ผู้บริหารกระทรวงการคลังเสนอ เรื่อง การควบรวมกองทุนการออมแห่งชาติ เข้ากับกองทุนประกันสังคม เพื่อจะได้นำเรื่องเสนอให้ ครม. มีมติเห็นชอบ
...พิลึกมั้ยครับ กองทุนการออมแห่งชาตินั้น ตามกฎหมายให้มีการเปิดรับสมาชิกมาตั้งแต่เดือน พ.ค. 2555 แต่ปัจจุบันก็ยังไม่มีการจัดตั้งและรับสมัครสมาชิก แต่ให้ควบรวมกับประกันสังคมที่มีเงินก้อนมหึมา
...ขณะเดียวกันยังมีเสียงแว่วดังมาอีกว่า กิตติรัตน์ยังออกแรงผลักดันให้มีการแก้ไขกฎหมายประกันสังคมมาตรา 40 ที่เปิดให้ผู้ทำงานนอกระบบสามารถสมัครเป็นสมาชิกได้ โดยจ่ายเงินสมทบเดือนละ 100 บาท จะได้ประกันค่ารักษาพยาบาล และหากจ่ายเดือนละ 150 บาท จะได้ทั้งการประกันค่ารักษาพยาบาลและจะได้เงินบำเหน็จหลังจากที่เกษียณด้วย
...สาระหลักที่ให้มีการแก้ไข ให้นำหลักการของกองทุนการออมแห่งชาติเข้าไปรวมอยู่ด้วย คือ ให้สมาชิกจ่ายเงินเพิ่มได้อีกตั้งแต่เดือนละ 50 บาท แต่ไม่เกิน 1,100 บาท โดยรัฐบาลจะสมทบไม่เกิน 100 บาทต่อเดือนให้ สมาชิกจะได้เงินบำนาญทุกเดือนๆ หลังเกษียณอายุ และเปิดทางให้เลือกที่จะรับบำเหน็จหรือ บำนาญได้
อ้าว ไหนว่าไม่เห็นด้วย...